**ACORD – CADRU DE PRESTĂRI
SERVICII DE FORMARE PROFESIONALĂ (CURSURI)**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

1. **Părțile acordului-cadru**

Prezentul acord-cadru s-a încheiat având în vedere prevederile din Legea nr.99/2016 privind achizițiile sectoriale, modificată și completată (denumită în continuare “**Legea nr.99/2016**”) și cele din Hotărârea de Guvern nr. 394/2016 pentru aprobarea Normelor de aplicare a prevederilor referitoare la atribuirea contractului sectorial/acordului cadru din Legea nr.99/2016 privind achizițiile sectoriale, modificată și completată (denumită în continuare „**H.G. nr.394/2016**”), între:

**S.N.T.G.N. TRANSGAZ S.A.,** cu sediul în Mediaș, Piața Constantin I. Motaș nr. 1 jud. Sibiu, tel. 0269-803333, 0269-839031, cabinet@transgaz.ro, înregistrat în Registrul Comerțului sub nr. J32/301/2000, cod de inregistrare fiscală RO13068733, cont virament RO79 RNCB 0231 0195 2531 0002, deschis la B.C.R., reprezentată prin Director General **STERIAN ION**, în calitate de **promitent**-**achizitor**/entitate contractantă pe de o parte

**și**

……... ................ ........................... ……………, ............................................... adresă sediu ………………… ........................................................................ telefon/fax .......................................... înregistrat în Registrul Comerțului sub nr. ..................................... cod fiscal ................................... cont (trezorerie, bancă) .............................................................................................................. reprezentat prin ................................................................................................ (denumirea conducătorului) funcția..............................................., în calitate de **promitent-prestator**, pe de altă parte,

a intervenit prezentul **acord–cadru, privind achiziția de servicii de formare profesională (cursuri), respectiv:**

* Seminar de pregătire profesională a consilierilor juridici aferent semestrului II 2025
* Seminar de pregătire profesională a consilierilor juridici aferent semestrului I 2026
* Seminar de pregătire profesională a consilierilor juridici aferent semestrului II 2026

în condiţiile în care părţile promitente rămân neschimbate pe toată durata de desfăşurare a acestuia.

**Art. 2 Definiții**

* 1. În prezentul acord-cadru precum și în cuprinsul Contractelor subsecvente, următorii termeni vor fi interpretați astfel:
1. *Promitent achizitor și promitenți prestatori* – părțile prezentului acord-cadru, așa cum sunt acestea numite în prezentul acord-cadru;
2. *Achizitor/entitate contractantă și prestator* – părțile contractului subsecvent, așa cum acestea sunt determinate în urma atribuirii fiecărui contract subsecvent;
3. *Servicii de* formare profesională (cursuri) – servicii de formare profesională (cursuri) achiziționate de la operatorii economici furnizori de formare profesională, a căror prestare face obiectul prezentului acord-cadru și a contractelor subsecvente;
4. *Prețul* contractului subsecvent – Contravaloarea serviciilor de formare profesională propriu-zise.
5. *Taxele de anulare/ modificare –* eventualele taxe ca urmare a retragerii sau înlocuirii unui salariat, care nu vor fi imputate entității contractante;
6. *Forța majoră* – reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat un eveniment de forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
7. *Zi* – zi calendaristică, an – 365 de zile.

**Art. 3 Interpretare**

3.1 În prezentul contract, cu excepția unei prevederi contrare, cuvintele la forma singular vor include forma de plural și vice-versa, acolo unde acest lucru este permis de context.

3.2 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**Art 4. Scopul acordului-cadru**

**4.1** Scopul acordului-cadru îl reprezintă stabilirea elementelor/condițiilor esențiale care vor guverna contractele subsecvente de prestări servicii ce urmează a fi atribuite pe durata derulării prezentului acord-cadru, precum și stabilirea condițiilor contractuale care vor completa în mod corespunzător contractele subsecvente, în condițiile din caietul de sarcini.

**4.2** Promitenții prestatori se obligă ca, prin contractele subsecvente care le vor fi atribuite, să presteze **servicii de formare profesională (cursuri)**, în funcție de necesitățile concrete ale Promitentului Achizitor, cuprinse în Caietul de sarcini, celelalte părți ale Documentației de atribuire sau în Invitațiile de participare la reofertare.

**4.3.** Toate grupele de curs menţionate în aceeaşi invitaţie de participare la reofertare vor face obiectul unui singur contract subsecvent încheiat de entitatea contractantă, urmând ca oferta câştigătoare să se stabilească prin aplicarea criteriului de atribuire a celui mai mic preţ total pentru toate grupele de curs (rezultat din însumarea prețului de formare profesională/ persoană pentru toți participanții la toate grupele).

**Art.5 Durata acordului - cadru**

5.1 Durata prezentului acord-cadru este de **24 luni,** de la data semnării acordului-cadru.

**Art. 6 Prețul unitar**

6.1. Prețul unitar maximal al serviciilor este cel inclus de promitenții prestatori în centralizatorul de prețuri conform documentației de atribuire și este prevăzut în anexele prezentului acord-cadru.

**Art. 7 Prețul maxim al acordului-cadru și al contractului subsecvent**

7.1 Prețul maxim al acordului cadru este de **……………… lei** și reprezintă valoarea maximă în sumă absolută (nu în procente) în LEI a prețului maxim fără TVA/curs/persoană X număr maxim estimat de persoane ce poate fi perceput pentru fiecare curs. Promitentul-prestator nu va putea depăși prețurile stabilite pe întreaga durată a acordului-cadru.

7.2 Prin prețul maxim pentru serviciile de formare (cursuri) din contractele subsecvente se înțelege valoarea maximă a prețului fără TVA/curs/persoană pentru fiecare tip de curs.

7.3 La reluarea competiției, Promitenții - prestatori **NU** vor putea depăși valoarea maximă a prețului pentru serviciul de formare profesională (curs)/ persoană stabilit  **în acordul-cadru**, însă o pot îmbunătăți, în sensul diminuării acesteia.

7.4 În cazul în care acordul cadru se va încheia cu un singur operator se va prelua următoarea clauză:

”*Promitentul – prestator NU va putea depăși valoarea maximă a prețului pentru serviciul de formare profesională (curs)/persoană stabilit în acordul- cadru, însă o poate îmbunătăți, în sensul diminuării acesteia”.*

**Art.8 Cantitatea previzionată**

 8.1 Numărul de persoane care ar putea participa la servicii de formare profesională (cursuri) ce urmează a se livra este :

* Numărul minim de persoane care ar putea participa la servicii de formare profesională (cursuri) pe toată durata acordului-cadru este de 15 persoane;
* Numărul maxim de persoane care ar putea participa la servicii de formare profesională (cursuri) pe toată durata acordului-cadru este de 90 persoane;
* Numărul minim de persoane care ar putea participa la servicii de formare profesională (cursuri) în cadrul unui contract subsecvent este de 5 persoane;
* Numărul maxim de persoane care ar putea participa la servicii de formare profesională (cursuri) în cadrul unui contract subsecvent este de 30 persoane.

**Art. 9 Obligațiile promitenților-prestatori**

9.1 Promitenții prestatori se obligă să răspundă tuturor invitațiilor de participare la reofertare lansate de către Promitentul - achizitor, în scopul de a furniza **servicii de formare profesională (cursuri),** în funcție de necesitățile concrete ale Promitentului-achizitor, cu respectarea cerințelor privind caracteristicile serviciilor și în limita bugetului alocat. Promitentul-achizitor își rezervă dreptul de a proceda la rezilierea unilaterală a acordului – cadru în situația în care un Promitent-prestator nu răspunde în scris de 2 ori consecutiv la procedura de reofertare.

9.2 Promitenții prestatori se obligă să răspundă invitațiilor la reofertare și să presteze serviciile astfel cum au fost prevăzute în documentația de atribuire și în acordul-cadru, ori de câte ori Promitentul-achizitor solicită acest lucru.

9.3 Promitenții prestatori se obligă să nu transfere, nici total și nici parțial, obligațiile asumate prin prezentul acord-cadru.

*În cazul în care acordul cadru se va încheia cu un singur operator se va prelua următoarea clauză*

” Promitentul – Prestator se obligă, ca în baza contractelor subsecvente încheiate cu promitentul-achizitor, să furnizez **servicii de formare profesională (cursuri),** în funcție de necesitățile concrete ale Promitentului-achizitor, cu respectarea cerințelor privind caracteristicile serviciilor și în limita bugetului alocat.

 Promitentul - Prestator se obligă ca serviciile prestate să respecte cel puțin calitatea prevazută în propunerea tehnică, anexă la prezentul acord-cadru, respectiv conform termenelor - asumate prin propunerea tehnică - anexe la prezentul acord-cadru.

Promitentul - Prestator se obligă să nu transfere total sau parțial obligațiile asumate prin prezentul acord-cadru.”

**Art.10Obligațiile promitentului-achizitor**

10.1 Promitentul achizitor se obligă ca, în conformitate cu prevederile documentației de atribuire și ale prezentului acord-cadru, să achiziționeze **servicii de formare profesională (cursuri),** prin reluarea competiției între semnatarii prezentului acord-cadru, respectiv, prin atribuirea către aceștia de contracte subsecvente, în urma reluării competiției potrivit prevederilor documentației de atribuire. În situația încheierii acordului-cadru cu un singur operator economic, contractele subsecvente se atribuie promitentului-prestator fără reluarea competiției, prevederile privind reluarea competiției nemaifiind aplicabile.

10.2 Promitentul-achizitor se obligă să realizeze plățile la care este obligat, în baza facturilor fiscale emise de către promitenții-prestatori, în termen de 30 de zile, precizat în factura emisă de Promitentul-prestator, după încheierea serviciului de formare profesională (cursului).

10.3 Promitentul-achizitor se obligă să nu încheie cu alt operator economic, pe durata acordului-cadru, un contract având ca obiect achiziționarea serviciilor care fac obiectul prezentului, cu excepția cazurilor prevăzute la art. 10.4

10.4 În cazul în care toți promitenții-prestatori se află în imposibilitatea de a răspunde solicitării de reofertare, respectiv de a asigura serviciile solicitate de promitentul-achizitor, acesta din urmă este îndreptățit să contacteze orice alt ofertant de profil (furnizor de formare) care poate asigura serviciul solicitat.

10.5. Plățile datorate de Promitentul-Achizitor Promitenților- prestatori sunt cele declarate în propunerea financiară, anexă la Acordul Cadru.

**Art.11** **Documentele acordului cadru**

1. Caietul de sarcini;
2. Oferta promitentului-prestator (propunere financiară și tehnică);
3. Acte adiționale, după caz;
4. Contracte subsecvente.

**Art.12Încetarea acordului cadru**

12.1 Prezentul acord-cadru încetează de drept:

a) Prin ajungerea la termen;

b) Prin atingerea unui prag pentru care prevederile legale impun obligații de aplicare a unor proceduri diferite, în raport cu anumite praguri valorice precizate în legislație.

12.2 Acordul-cadru poate înceta și în următoarele cazuri:

a) Prin acordul de voință al tuturor părților, materializat în scris;

b) Promitentul-achizitor își rezervă dreptul de a proceda la rezilierea unilaterală a Acordului-Cadru în situația în care Promitentul-prestator nu răspunde în scris de 2 ori consecutiv la procedura de reofertare;

c) Prin reziliere de către Promitentul-achizitor ca urmare a neîndeplinirii sau îndeplinirii în mod necorespunzător a obligațiilor asumate prin prezentul acord cadru, prin notificare emisă și cu un preaviz de 15 zile;

d) Rezilierea nu produce efecte față de ceilalți promitenți prestatori.

**CLAUZE APLICABILE CONTRACTELOR SUBSECVENTE**

**Art. 13 Regimul contractelor subsecvente**

**13.1** Semnatarii prezentului acord-cadru își asumă și recunosc faptul că, după reluarea competiției între promitenții-prestatori, comanda fermă, alături de înscrisurile doveditoare menționate la pct. 13.3, constituie contractul subsecvent.

13.2 Promitenții-prestatori își însușesc forma și condițiile contractului subsecvent, potrivit clauzelor care urmează.

13.3 Conform celor de mai sus, alături de prezentul Acord-cadru, înscrisurile doveditoare ale Contractului subsecvent vor fi:

i) Invitația de participare la reofertare;

ii) oferta declarată câștigătoate în urma reofertării;

iii) comunicarea rezultatului reluării competiției pentru atribuirea contractului subsecvent.

13.4 Părțile nu vor semna un alt înscris ca urmare a atribuirii unui contract subsecvent, ci încheierea acestuia va fi realizată în baza celor 3 documente anterior menționate și a acordului-cadru.

13.5 Momentul încheierii contractului subsecvent este cel al recepţionării de către ofertantul declarat câştigător a comenzii ferme a achizitorului.

13.6 Achizitorul poate solicita servicii de formare profesională (cursuri) până cel târziu cu o zi înainte începerii cursului solicitat/ primei grupe de curs în cazul în care se solicită mai multe grupe.

**Art. 14 Obiectul și prețul contractelor subsecvente**

14.1Prestatorul, se obligă să asigure organizarea și participarea la curs a tuturor persoanelor înscrise prin comanda fermă de organizare a serviciilor de formare profesională (cursuri) primită de la Achizitor în format electronic în termenele care au fost menționate în Oferta subsecventă declarată câștigătoare.

14.2 Prețul contractului subsecvent plătibil prestatorului cuprinde: contravaloarea serviciilor de formare profesionlă propriu-zise.

14.3 La rândul său, Achizitorul se obligă să efectueze Prestatorului, plata serviciilor prestate, în LEI, în termenul precizat în factura emisă de operatorul economic, după încheierea cursului.

14.4. Facturile vor fi emise de către Prestator în format electronic, prin sistemul naţional privind factura electronică RO E-Factura, în baza documentelor avizate de Achizitor (care confirmă executarea serviciilor) şi vor fi achitate de Achizitor în termen de maxim 30 de zile de la data când acestea vor fi disponibile pentru descărcare din Sistemul Național E-factura. Termenul de plată se va prelungi corespunzător dacă sunt necesare completări/modificări ale documentelor de plată.

14.5 Toate grupele de curs menţionate în aceeaşi invitaţie de participare la reofertare vor face obiectul unui singur contract subsecvent încheiat de entitatea contractantă, urmând ca oferta câştigătoare să fie cea mai bună ofertă din punct de vedere financiar, calculată ca total pentru toate grupele de curs (rezultat din însumarea prețului de formare profesională/ persoană pentru toți participanții la toate grupele).

14.6 Ofertele subsecvente se vor formula pentru toate serviciile de formare profesională (cursuri) menționate în Invitația de participare la reofertare, în caz contrar nu vor fi luate în considerare.

14.7 Facturile fiscale rezultate din executarea prezentului Contract vor fi emise în lei (RON).

**Art. 15 Executarea contractelor subsecvente**

15.1 Executarea contractelor subsecvente va începe la data recepționării de către Prestator a comenzii ferme transmise de Achizitor, care marchează data încheierii valabile a contractului.

15.2 Prestatorul are obligația de a începe prestarea serviciilor în scopul livrării a serviciilor de formare profesională conform informațiilor primite în comanda fermă.

15.3 Serviciile de formare profesională vor fi prestate în interiorul termenului de prestare menționat în cuprinsul Ofertei subsecvente declarate câștigătoare, sub sancțiunea caducității ofertei.

**Art. 16 Obligațiile principale ale prestatorului după încheierea contractului subsecvent**

16.1 Prestatorul, se obligă să asigure organizarea și participarea la curs a tuturor persoanelor înscrise prin comanda fermă de organizare a serviciilor de formare profesională primită de la Achizitor în format electronic în termenele care au fost menționate în comanda fermă, în cantitatea, caracteristicile și în termenele convenite.

16.2 Prestatorul se obligă să presteze serviciile în strictă conformitate cu standardele și caracteristicile prevăzute în caietul de sarcini precum și în Invitația de participare la reofertare.

16.3. Prestatorul se obligă, pentru toate serviciile de formare (cursurile) organizate, să fie responsabil pentru următoarele:

-Asigurarea desfășurării cursurilor, fizic sau online, conform solicitărilor entității contractante;

-Asigurarea formatorilor, inclusiv plata, cazarea și masa acestora, dacă este cazul;

-Elaborarea suportului de curs.

**Art. 17 Alte responsabilități ale prestatorului după încheierea contractului subsecvent**

17.1 Prestatorul are obligația de a executa serviciile de formare profesională (cursuri) prevăzute în contractul subsecvent, cu profesionalismul și promptitudinea cuvenite angajementului asumat.

17.2 Prestatorul este pe deplin responsabil pentru execuția serviciilor menționate, în conformitate cu clauzele și prevederile aplicabile.

**Art. 18 Obligațiile principale ale Achizitorului după încheierea contractului subsecvent**18.1 Achizitorul se obligă să recepționeze confirmarea înscrierii participanților la curs de îndată ce îi sunt furnizate în format electronic, pe adresa/adresele de e-mail dedicată/e.

18.2 Achizitorul se obligă să plătească prețul contractului subsecvent în cuantumul și condițiile prezentate în Oferta subsecventă declarată câștigătoare prevăzute în aceasta.

**Art. 19 Alte responsabilități ale Achizitorului** **după încheierea contractului subsecvent**

19.1 Achizitorul se obligă să pună la dispoziția prestatorului orice facilități și/sau informații pe care acesta din urmă le-a solicitat în propunerea tehnică și pe care le consideră necesare îndeplinirii contractului.

19.2 Achizitorul se obligă să respecte prevederile referitoare la procedura de atribuire a contractelor subsecvente, astfel cum acestea sunt prevăzute în caietul de sarcini. În acest sens, următoarele adrese de e-mail vor fi utilizate pentru procedura de atribuire a contractelor subsecvente: ramona.moldovan@transgaz.ro, genunea.trusca@transgaz.ro, daria.mustocea@transgaz.ro, anamaria.rasca@transgaz.ro, irina.bira@transgaz.ro, iulia.ghidiu@transgaz.ro, andreea.calugar@transgaz.ro, ancuta.neag@transgaz.ro, maria.calugar@transgaz.ro, madalina.boldas@transgaz.ro.

**Art. 20 Recepție și verificări**

20.1 Achizitorul va verifica modul de prestare a serviciilor pentru a stabilii conformitatea lor cu prevederile acordului-cadru și anexele acestuia (propunerea tehnică și caietul de sarcini).

20.2 În cazul în care vor exista salariați care nu mai pot participa la curs din motive obiective (boală, încetare contract individual de muncă, sarcini de serviciu etc.), Achizitorul va comunica prin email faptul că aceștia vor fi retrași de la curs cu diminuarea în consecință a prețului ce se achită, sau vor fi înlocuiți cu alte persoane, fără modificarea prețului contractului subsecvent, fără a implica nici un cost suplimentar din partea Achizitorului.

20.6 Achizitorul poate solicita Prestatorului rapoarte, inclusiv în format electronic, cu privire la prestațiile care fac obiectul acordului-cadru.

**Art. 21 Sancțiuni pentru neexecutarea obligațiilor**

21.1 În cazul în care, Prestatorul nu își execută obligațiile asumate prin contractele subsecvente, atunci Achizitorul are dreptul de a opri desfășurarea contractului subsecvent, fără plata serviciilor care nu au fost prestate integral.

21.2 Dacă Achizitorul nu onorează facturile în termenul în termenul precizat în factura emisă de operatorul economic, după încheierea cursului, Prestatorul are dreptul de a suspenda executarea contractelor subsecvente încheiate și neexecutate integral până la acel moment. Imediat ce Achizitorul plătește contravaloarea facturii, operatorul economic va relua prestarea serviciilor în cel mai scurt timp rezonabil posibil.

21.4 Nerespectarea obligațiilor asumate prin prezentul contract subsecvent de către una dintre părți, în mod culpabil, dă dreptul părții lezate de a considera acordul-cadru sau contractul subsecvent ca reziliat de drept și de a pretinde plata de daune-interese.

21.5 Achizitorul își rezervă dreptul de a denunța unilateral contractul subsecvent, printr-o notificare scrisă adresată prestatorului, fără nici o compensație, dacă acesta din urmă intră în faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului subsecvent.

**Art. 22 Documentele contractelor subsecvente**

22.1 Documentele contractelor subsecvente sunt:

a) Invitația de participare la reofertare

b) Oferta subsecventă declarată câștigătoare

c) Comunicarea rezultatului procedurii de atribuirii a contractului subsecvent.

22.2 Documentele contractelor subsecvente se completează cu Acordul-cadru și toate anexele sale.

**Art. 23 Forța majoră**

23.1 Forța majoră este constatată de o autoritate competentă.

23.2 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

23.3 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

23.4 Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

23.5 Partea contractantă care invocă forța majoră are obligația de a notifica celeilalte părți încetarea cauzei acesteia în maxim 5 zile de la încetare.

23.6 Dacă forța majoră acționează sau se estimează ca va acționa o perioadă mai mare de 30 de zile, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată să pretindă celeilalte daune-interese.

**Art. 24. Litigii**

 24.1 Achizitorul și Pestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea acordului-cadru.

24.2 Dacă, după 15 zile de la începerea acestor tratative, Achizitorul și Pestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din România.

**Art. 25 Legea și limba care guvernează contractul subsecvent**

25.1 Prezentul acord-cadru/contract subsecvent este guvernat de legea română.

25.2 Limba care guvernează contractul este limba română.

**Art. 26 Comunicări**

26.1 Orice comunicare între părți, referitoare la îndeplinirea prezentului acord-cadru/ contract subsecvent, trebuie să fie transmisă în scris, prin e-mail.

26.2 Orice document scris trebuie înregistrat atât în momentul transmiterii cât și în momentul primirii.

26.3 Comunicările între părți se pot face și prin telefon cu condiția confirmării în scris, prin e-mail a primirii comunicării.

Prezentul acord cadru se încheie astăzi, ……………………, în două exemplare originale, câte unul pentru fiecare parte.

**PROMITENT - ACHIZITOR PROMITENT- PRESTATOR**

**S.N.T.G.N. TRANSGAZ S.A. Societatea ................................................**

 **DIRECTOR GENERAL DIRECTOR GENERAL**

 **STERIAN ION** ................................................

DIRECTORFINANCIAR

Lupean Marius

DEPARTAMENT JURIDIC

DEPARTAMENT ACHIZIȚII SECTORIALE ȘI CONTRACTĂRI

Director, Luca Avram Bogdan

DEPARTAMENT ORGANIZARE, RESURSE UMANE

Director, Mateș Angela